ശ്രീജേഷിന് അഞ്ച് ലക്ഷം പാരിതോഷികം പ്രഖ്യാപിച്ച് എറണാകുളം ജില്ലാ പഞ്ചായത്ത് സംസ്ഥാന സര്ക്കാറിനെ വിമര്ശിച്ച് അഞ്ജു ബോബി ജോര്ജ്ജ് കൊച്ചി: ടോക്കിയോ ഒളിമ്ബിക്സിലെ വെങ്കല മെഡല് ജേതാവുമായ പി.ആര്. ശ്രീജേഷിന് അഞ്ച് ലക്ഷം രൂപ പാരിതോഷികം പ്രഖ്യാപിച്ച് എറണാകുളം ജില്ലാ പഞ്ചായത്ത്. പ്രസിഡന്റ് ഉല്ലാസ് തോമസിന്റെ അദ്ധ്യക്ഷതയില് ചേര്ന്ന യോഗത്തിലാണ് തീരുമാനം. അതേസമയം സംസ്ഥാന സര്ക്കാര് ഇതുവരെ ശ്രീജേഷിന് പാരിതോഷികം പ്രഖ്യാപിക്കുന്നതുമായി ബന്ധപ്പെട്ട തീരുമാനമെടുക്കാത്തതിലുള്ള പ്രതിഷേധം ഒളിമ്ബ്യന് അഞ്ജു ബോബി ജോര്ജ്ജ് പ്രകടിപ്പിച്ചു. ഇതൊന്നും ഒരുപാട് ആലോചിച്ച് ചെയ്യേണ്ടകാര്യമല്ലെന്ന് അഞ്ജു ബോബി ജോര്ജ് പറഞ്ഞു. കായിക താരങ്ങളെ പരിഗണിക്കുന്ന കാര്യത്തില് കേരള സര്ക്കാരുകള് എന്നും പിന്നിലാണെന്നും അഞ്ജു കൂട്ടിച്ചേര്ത്തു. മെഡല് കിട്ടി വരുമ്ബോള് അവരെ പരിഗണിക്കേണ്ട കാര്യത്തിലാണെങ്കിലും നമ്മള് ഇപ്പോഴും പുറകിലാണ് ഉള്ളത്. അത് എന്റെ കാലത്തും അങ്ങനെ തന്നെയായിരുന്നു. ഇപ്പോഴും അതിന് വലിയ വ്യത്യാസമൊന്നും വന്നിട്ടില്ല, അഞ്ജു പറഞ്ഞു. ഇന്ത്യക്ക് 41 വര്ഷത്തിന് ശേഷം ലഭിച്ച ഹോക്കി മെഡലിന് മുഖ്യകാരണം ഗോള്കീപ്പറെന്ന നിലയില് ശ്രീജേഷ് നടത്തിയ അത്ഭുതകരമായ പ്രകടനമാണ്. ഇന്ത്യന് ഹോക്കി ടീം ഗോള് കീപ്പറായ ശ്രീജേഷ് എറണാകുളം കിഴക്കമ്ബലം സ്വദേശിയാണ്. കേരള ഹോക്കി ഫെഡറേഷന് ശ്രീജേഷിന് അഞ്ചു ലക്ഷം രൂപ പാരിതോഷികം പ്രഖ്യാപിച്ചിട്ടുണ്ട്. വിദ്യാഭ്യാസ വകുപ്പിലെ ഉദ്യോഗസ്ഥനാണ് ശ്രീജേഷ്. എന്നാല് സംസ്ഥാന സര്ക്കാര് ഇക്കാര്യത്തില് മൗനം പാലിക്കുകയാണ്. കഴിഞ്ഞ ദിവസം ഒളിമ്ബിക് മെഡല് നേടിയ താരങ്ങളെ നിയമസഭയില് പരാമര്ശിക്കവേ ശ്രീജേഷിന്റെ പേര് എടുത്ത് പറയാഞ്ഞതും വിമര്ശനത്തിന് ഇടയാക്കിയിരുന്നു.